จุดเริ่มต้น IPOปี 58 ยังมีความขลัง
ปี พ.ศ. 2558 เริ่มต้นขึ้นแห่งความผันผวนของตลาดหุ้นไทย แต่สิ่งที่ถือว่าเป็นจุดเด่นอย่างชัดเจนที่ไม่อาจปฏิเสธได้คือ หุ้นทุกตัวที่เข้ามาซื้อขายในตลาดแรก แล้วเข้าจดทะเบียนต่อเพื่อขายในตลาดรอง ประสบความสำเร็จชื่นตากันทั่วไปไม่มีเว้น ถือเป็นข่าวดีอย่างยิ่ง
26 เม.ย. 2558

ปี พ.ศ. 2558 เริ่มต้นขึ้นแห่งความผันผวนของตลาดหุ้นไทย แต่สิ่งที่ถือว่าเป็นจุดเด่นอย่างชัดเจนที่ไม่อาจปฏิเสธได้คือ หุ้นทุกตัวที่เข้ามาซื้อขายในตลาดแรก แล้วเข้าจดทะเบียนต่อเพื่อขายในตลาดรอง ประสบความสำเร็จชื่นตากันทั่วไปไม่มีเว้น ถือเป็นข่าวดีอย่างยิ่ง
 
ความสำเร็จจากการเข้าเทรดที่สูงกว่าราคาจองในตลาดแรก เมื่อเข้ามาเทรดในตลาดรองวันแรก ตามมาด้วยราคาที่ซื้อขายกันต่อมาของราคาหุ้นทั้งสี่ราย จาก SET, mai และกองทุน ได้แก่ PLANB, TPCH, NDR, SCN, S11 และ TREIT ที่ล้วนมาจากต่างกลุ่มธุรกิจมีความสำเร็จ ราคาหุ้นปรับตัวขึ้นเหนือจองทั้งสิ้น สะท้อนให้เห็นว่าที่ปรึกษาการเงิน และอันเดอร์ไรเตอร์ที่ยังกลัวและกังวลกับช่วงตลาดผันผวนอาจผ่อนคลายกันไปบ้าง
 
นั่นหมายความว่า ต่อจากนี้ไป หุ้น IPO ที่จ่อคิวเข้าแถวกันเข้าซื้อขายในตลาดหลักทรัพย์มีโอกาสเดินตามรอยหุ้นผู้พี่ที่เข้ากันไปแล้ว อย่าง บริษัท แพลน บี มีเดีย จำกัด (มหาชน) หรือ PLANB มีการซื้อขายเมื่อวันที่ 17 ก.พ. 58 ราคาหุ้นปิดที่ระดับ 4.78 บาท เพิ่มขึ้น 2.78 บาท หรือเปลี่ยนแปลง 139% เทียบจากราคา IPO อยู่ที่ 2 บาท แต่หลังจากนั้นราคาหุ้นมีการอ่อนตัวลงมาเรื่อยๆ จนถึงวันที่ 20 เม.ย. 58 ราคาหุ้นปิดที่ระดับ 4.96 บาท ซึ่งยังอยู่เหนือราคา IPO ที่ระดับ 2 บาท เพิ่มขึ้น 2.96 บาท หรือเปลี่ยนแปลง 148%
 
บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH มีการซื้อขายเมื่อวันที่ 8 ม.ค. 58 ราคาหุ้นปิดที่ระดับ 13.90 บาท เพิ่มขึ้น 1.15 บาท หรือเปลี่ยนแปลง 9.02% เทียบจากราคา IPO อยู่ที่ 12.75 บาท แต่หลังจากนั้นราคาหุ้นปรับตัวขึ้นต่อเนื่อง จนถึงวันที่ 20 เม.ย. 58 ราคาหุ้นปิดที่ระดับ 21.90 บาท ซึ่งยังคงอยู่เหนือราคา IPO ที่ระดับ 12.75 บาท เพิ่มขึ้น 9.15 บาท หรือเปลี่ยนแปลง 71.76%
 
บริษัท เอ็น.ดี.รับเบอร์ จำกัด (มหาชน) หรือ NDR มีการซื้อขายเมื่อวันที่ 15 ม.ค. 58 ราคาหุ้นปิดที่ระดับ 5.60 บาท เพิ่มขึ้น 2.90 บาท หรือเปลี่ยนแปลง 107.41% เทียบจากราคา IPO อยู่ที่ 2.7 บาท แต่หลังจากนั้นราคาหุ้นปรับตัวขึ้น และปรับตัวลง จนถึงวันที่ 20 เม.ย. 58 ราคาหุ้นปิดที่ระดับ 5 บาท ซึ่งยังคงอยู่เหนือราคา IPO ที่ระดับ 2.70บาท เพิ่มขึ้น 2.30 บาท หรือเปลี่ยนแปลง 85.19%
 
บริษัท สแกน อินเตอร์ จำกัด (มหาชน) หรือ SCN มีการซื้อขายเมื่อวันที่ 23 ก.พ. 58 ราคาหุ้นปิดที่ระดับ 12.40 บาท เพิ่มขึ้น 7.40 บาท หรือเปลี่ยนแปลง 148% เทียบจากราคา IPO อยู่ที่ 5 บาท แต่หลังจากนั้นราคาหุ้นปรับตัวขึ้น และปรับตัวลง จนถึงวันที่ 20 เม.ย. 58 ราคาหุ้นปิดที่ระดับ 12.50 บาท ซึ่งยังคงอยู่เหนือราคา IPO ที่ระดับ 5 บาท เพิ่มขึ้น 7.50 บาท หรือเปลี่ยนแปลง 150%
 
บริษัท เอส 11 กรุ๊ป จำกัด (มหาชน) หรือ S11 มีการซื้อขายเมื่อวันที่ 25 ก.พ. 58 ราคาหุ้นปิดที่ระดับ 15.90 บาท เพิ่มขึ้น 10.60 บาท หรือเปลี่ยนแปลง 200% เทียบจากราคา IPO อยู่ที่ 5.30 บาท แต่หลังจากนั้นราคาหุ้นปรับตัวขึ้น และปรับตัวลง จนถึงวันที่ 20 เม.ย. 58 ราคาหุ้นปิดที่ระดับ 11.20 บาท ซึ่งยังคงอยู่เหนือราคา IPO ที่ระดับ 5.30 บาท เพิ่มขึ้น 5.90 บาท หรือเปลี่ยนแปลง 111.32%
 
ส่วนทรัสต์เพื่อการลงทุนในอสังหาริมทรัพย์และสิทธิการเช่าอสังหาริมทรัพย์ไทคอน หรือ TREIT มีการซื้อขายเมื่อวันที่ 9 ม.ค. 58 ราคาหุ้นปิดที่ระดับ 10.20 บาท เพิ่มขึ้น 0.20 บาท หรือเปลี่ยนแปลง 2% เทียบจากราคา IPO อยู่ที่ 10 บาท แต่หลังจากนั้นราคาหุ้นปรับตัวลง จนถึงวันที่ 20 เม.ย. 58 ราคาหุ้นปิดที่ระดับ 10.30 บาท ซึ่งยังคงอยู่เหนือราคา IPO ที่ระดับ 10 บาท เพิ่มขึ้น 0.30 บาท หรือเปลี่ยนแปลง 3%
ข้อมูลข้างต้น พบว่าการเริ่มต้นของหุ้น IPO ปี 2558 ประสบความสำเร็จในการเข้าเทรดทุกรายการ สามารถเปิดและปิดเหนือจองอย่างโดดเด่น ในลักษณะของ “กิ้งกือหกคะเมน” กับหุ้น PLAT
หุ้น PLAT ถือเป็นหุ้นที่มีผลประกอบการและโมเดลธุรกิจที่น่าสนใจ แต่การตั้งราคาขายหุ้นจองหรือราคาไอพีโอที่ระดับ 43 เท่า ถือว่าเป็นการตั้งราคาที่กล้าหาญมากเกินจำเป็น อาจจะเป็นเพราะความโลภเข้าสิงของผู้ที่เกี่ยวข้อง ซึ่งผลลัพธ์ที่ปรากฏคือหุ้นหลุดจอง และจะเป็นตราประทับในความทรงจำของนักลงทุนไปยาวนานทีเดียว
เนื่องจากมีการซื้อขายเมื่อวันที่ 24 มี.ค. 58 ราคาหุ้นปิดที่ระดับ 6.45 บาท ลบลงไป 0.95 บาท หรือลงไป 12.84% เทียบจากราคา IPO อยู่ที่ 7.40 บาท แต่หลังจากนั้นราคาหุ้นปรับตัวลง จนถึงวันที่ 20 เม.ย. 58 ราคาหุ้นปิดที่ระดับ 5.95 บาท ซึ่งยังคงอยู่เหนือราคา IPO ที่ระดับ 7.40 บาท ลบลงไป 1.45 บาท หรือลงไป 19.59%
ประเด็นต่อจากนี้ไปคือ หุ้น IPO ที่ยังค้างท่อรออีก20 บริษัท จะตัดสินใจอะไรกันดี
…
 
หลักทรัพย์จดทะเบียนเข้าใหม่ในช่วง 3 เดือนแรก (ข้อมูลรายปี 2558)
